pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองโฆษกรัฐบาล “รัดเกล้า” ชวนคนไทย ช่วยกันสร้างสังคมไทยไร้ความรุนแรง รวมพลังหยุดความรุนแรงทุกรูปแบบ เนื่องในเดือนรณรงค์ยุติความรุนแรงต่อเด็ก สตรี และบุคคลในครอบครัว
วันอาทิตย์ที่ 12 พฤศจิกายน 2566
12/11/2566
รองโฆษกรัฐบาล “รัดเกล้า” ชวนคนไทย ช่วยกันสร้างสังคมไทยไร้ความรุนแรง รวมพลังหยุดความรุนแรงทุกรูปแบบ เนื่องในเดือนรณรงค์ยุติความรุนแรงต่อเด็ก สตรี และบุคคลในครอบครัว
รองโฆษกรัฐบาล “รัดเกล้า” ชวนคนไทย ช่วยกันสร้างสังคมไทยไร้ความรุนแรง รวมพลังหยุดความรุนแรงทุกรูปแบบ เนื่องในเดือนรณรงค์ยุติความรุนแรงต่อเด็ก สตรี และบุคคลในครอบครัว
วันที่ 12 พ.ย. 66 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า เนื่องในเดือนพฤศจิกายนของทุกปีเป็นเดือนแห่งการรณรงค์ยุติความรุนแรงในครอบครัว ซึ่งจากสถิติระบุว่ากลุ่มที่ตกเป็นเหยื่อส่วนมากคือกลุ่มเด็กและสตรี โดยความอบอุ่นของครอบครัวนั้นจะมาจากการเริ่มยุติความรุนแรง เพื่อให้เด็กและเยาวชนของเรานั้นเติบโตมาในครอบครัวที่มีความอบอุ่น จึงขอเชิญชวนทุก ๆ คนมาร่วมรณรงค์ยุติความรุนแรงต่อเด็ก สตรี และคนในครอบครัว ด้วยการแสดงจุดยืนของการไม่ยอมรับ ไม่นิ่งเฉย และไม่กระทําความรุนแรงต่อเด็ก สตรี และบุคคลในครอบครัวทุกรูปแบบ
“.....อยากให้ทุกคนตระหนักและเห็นถึงความสําคัญของการต่อต้านความรุนแรงในครอบครัว โดยมองว่าความรุนแรงในครอบครัวไม่ใช่เรื่องส่วนตัวอีกต่อไป....”
สําหรับการเปิดปฏิบัติการ “ศูนย์เร่งรัดจัดการสวัสดิภาพ ประชาชน (ศรส.) หรือ Human Security Emergency Management Center : HuSEC” ของกระทรวงการพัฒนาสังคมและความมั่นคงของมนุษย์ (กระทรวง พม.) ที่เริ่มมาตั้งแต่วันที่ 1 พ.ย. 2566 ที่ผ่านมาจนถึงวันนี้มีประชาชนติดต่อขอรับการช่วยเหลือมากกว่า 2,200 รายแล้ว ซึ่งประเด็นที่น่าสนใจและสังคมต้องร่วมกันตระหนักอย่างมากคือประเด็นความรุนแรงที่เกิดขึ้นกับกลุ่มเปราะบาง เช่น เด็ก เยาวชน สตรี ผู้สูงอายุ และคนพิการ
อย่างไรก็ตาม หากพบเห็นความรุนแรงสามารถแจ้งเหตุมาที่ ศูนย์ช่วยเหลือสังคม สายด่วน พม. 1300 บริการฟรี ตลอด 24 ชั่วโมง หรือ แจ้งเหตุผ่าน Line OA “ESS Help Me” เพียงกดเพิ่มเพื่อน @esshelpme ทีม “พม. หนึ่งเดียว” และหน่วยงานที่เกี่ยวข้อง พร้อมให้การช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมบูรณาการร่วมพาณิชย์จังหวัด และทูตพาณิชย์
วันจันทร์ที่ 13 พฤศจิกายน 2566
รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมบูรณาการร่วมพาณิชย์จังหวัด และทูตพาณิชย์
โดยมีนายนภินทร ศรีสรรพางค์ รัฐมนตรีช่วยว่าการกระทรวงพาณิชย์ และผู้บริหารกระทรวง เข้าร่วมด้วย เมื่อวันศุกร์ที่ 3 พฤศจิกายน 2566 ณ กระทรวงพาณิชย์
นายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงพาณิชย์เปิดเผยว่า วันนี้ได้มีการประชุมร่วมกันระหว่างผู้บริหารกระทรวงพาณิชย์ พาณิชย์จังหวัด และทูตพาณิชย์ ซึ่งเกิดจากแนวคิดในการผลักดันให้ทูตพาณิชย์เป็นทัพหน้าร่วมกับพาณิชย์จังหวัด และทํางานร่วมกันอย่างใกล้ชิด ด้วยการจัดระบบโครงสร้างภายในภูมิภาคและต่างประเทศ โดยพาณิชย์จังหวัดต้องสามารถขับเคลื่อนเศรษฐกิจได้ตามบริบทเชิงพื้นที่ของจังหวัดและกลุ่มจังหวัด หรือ Area-based Agenda อาทิ การนําจุดเด่นของกลุ่มจังหวัดมาผสมผสานเพื่อสร้างอัตลักษณ์ให้กับสินค้าและบริการ การวางแผนพัฒนาเศรษฐกิจการค้าโดยใช้ความต้องการของตลาดเป็นตัวตั้ง (Demand-driven) และค้นหาจุดแข็ง/ศักยภาพเชิงพื้นที่ของกลุ่มจังหวัด (Strategic Position) รวมทั้งยกระดับผู้ประกอบการในท้องถิ่นให้เกาะเกี่ยวในห่วงโซ่ไปสู่ตลาด ส่งเสริมการค้าระหว่างภาค และเชื่อมโยงกับทูตพาณิชย์ซึ่งเป็นด่านแรกที่จะพบผู้ค้ารายใหม่ไปยังต่างประเทศ โดยมีการวางแผนงานการดําเนินงาน เป้าหมาย และประเมินความสําเร็จอย่างเป็นรูปธรรม
ในการส่งเสริมเศรษฐกิจเชิงพื้นที่ พาณิชย์จังหวัดจะมีบทบาทในการส่งเสริมการใช้ประโยชน์เชิงพาณิชย์จากสินค้าเกษตรเฉพาะถิ่น นวัตกรรมและภูมิปัญญาท้องถิ่น โดยเฉพาะสินค้าหัตถกรรม เกษตรอินทรีย์ และ GI รวมทั้งการคุ้มครองทรัพย์สินทางปัญญาของสินค้าเหล่านี้ ทั้งภายในประเทศและในตลาดเป้าหมาย ตลอดจนแสวงหาโอกาสทางการตลาดรองรับการปลูกพืชทางเลือกต่างๆ โดยมุ่งเน้นการค้าสินค้าเกษตรคุณภาพที่ผ่านการรับรอง สินค้าที่เป็นมิตรกับสิ่งแวดล้อม และมีการสร้างการรับรู้ต่อแบรนด์ภูมิภาค โดยวางแผนร่วมกันระหว่างภาคีตลอดห่วงโซ่มูลค่า
พาณิชย์จังหวัด และทูตพาณิชย์จะต้องมีบทบาทเป็นกลไกเชิงรุก ในการสื่อสารทําความเข้าใจกับประชาชนในพื้นที่ในประเด็นต่างๆ โดยวางระบบติดตามสถานการณ์สินค้าเกษตรที่จะออกสู่ตลาดตามฤดูกาล เพื่อเตรียมการตอบสนองข้อเรียกร้อง และรับมือกับปัญหาล่วงหน้าได้ โดยสื่อสารใกล้ชิดกับประชาชน และมี กลยุทธ์การสื่อสารที่สอดรับกับกลุ่มเป้าหมายและวิถีชีวิตเกษตรกรเพื่อให้เกิดการแลกเปลี่ยนเรียนรู้ในแต่ละพื้นที่ และต้องมองให้เห็นถึงจุดเด่นและศักยภาพที่แต่ละจังหวัดจะนํามาเชื่อมโยงให้เกื้อกูลกันได้ เพื่อตอบสนองตลาดทั้งภายในและประเทศ รวมทั้งมุ่งเน้นการเชื่อมโยงเศรษฐกิจใน 3 ระดับ ได้แก่ ระดับท้องถิ่น ภาค และต่างประเทศ หรือ Linking Local to Regional and Global Economy
ทั้งนี้ รองนายกรัฐมนตรีและรัฐมนตรีว่าการกระทรวงพาณิชย์ ได้เผยจากการประชุมว่า ได้มอบหมายให้ฑูตพาณิชย์และพาณิชย์จังหวัดค้นหา Influencer หรือ ผู้มีอิทธิพลในโลกออนไลน์ที่มีผู้ติดตามจํานวนมาก เพื่อช่วยเพิ่มช่องทางให้คนรู้จักสินค้าไทยมากขึ้นด้วยการรีวิวสินค้า ให้แก่กับผู้ติดตามได้รับชม เพื่อโน้มน้าวให้คนสนใจและมีผลต่อการตัดสินใจของผู้ติดตามในการซื้อสินค้าและบริการ และมอบหมายให้ทูตพาณิชย์ค้นหาร้าน Thai SELECT จํานวน 5 ร้านในแต่ละประเทศเพื่อเป็นที่จัดแสดงสินค้าไทยและสะท้อนภูมิปัญญาของไทย เช่น อาหาร เพลง มวยไทย เป็นต้น ผลักดันให้เป็น Soft Powe
รัฐบาลไทย-ข่าวทำเนียบรัฐบาล-แจง! ตำรวจจีนไม่ได้มาลาดตระเวนในไทย เป็นการแลกเปลี่ยนข้อมูล-ชี้เบาะแส “กลุ่มจีนสีเทา" ที่แม่นยำมากขึ้น
วันจันทร์ที่ 13 พฤศจิกายน 2566
แจง! ตํารวจจีนไม่ได้มาลาดตระเวนในไทย เป็นการแลกเปลี่ยนข้อมูล-ชี้เบาะแส “กลุ่มจีนสีเทา" ที่แม่นยํามากขึ้น
.....
นายชัย วัชรงค์ โฆษกประจําสํานักนายกรัฐมนตรี แจงประเด็นที่จะให้ตํารวจจีนมาตระเวนดูแลความปลอดภัยในไทยนั้น “ไม่ตรงกับข้อเท็จจริง”
.
ความจริง คือ การมาร่วมมือกันทํางาน และให้ข้อมูลเบาะแส “กลุ่มจีนสีเทา” เพื่อให้ตํารวจไทยทํางานได้อย่างมีประสิทธิภาพมากขึ้น
.
สืบเนื่องจากสํานักงานตํารวจแห่งชาติ (สตช.) รายงานพฤติกรรมของอาชญากรรมที่เกิดขึ้นใน “มุมของคนจีนที่มาท่องเที่ยวเมืองไทย” พบว่าพวกกลุ่มคนจีนสีเทา มีความเกรงกลัวตํารวจจีนด้วยกันเอง และนักท่องเที่ยวจีนจะรู้สึกปลอดภัยเป็นพิเศษจากพวกเกเรทั้งหลายที่เป็นคนจีนด้วยกัน หากมีตํารวจจีนมาช่วยดูแล ก็จะรู้สึกเชื่อมั่นเป็นพิเศษ
.
โดยทางตํารวจไทยจึงคิดว่าเป็น “กลยุทธ์ที่ดีที่สุด” ในการกําราบกลุ่มจีนสีเทา คือ ขอให้ตํารวจจีน “เป็นผู้ช่วยในการปฏิบัติงาน” ซึ่งตามปกติการทํางานของตํารวจสากลมีการทํางานร่วมกันอยู่แล้ว เพียงแต่ครั้งนี้แสดงออกให้เห็นชัดเจนยิ่งขึ้น
.
ผลที่คาดว่าจะได้รับ คือการได้รับข้อมูลและเบาะแสที่แม่นยํารวดเร็ว ซึ่งตํารวจจีนมีข้อมูลและเบาะแสพร้อมที่จะให้ความร่วมมือกับตํารวจไทย 100% รวมทั้งการให้ข้อมูลเพื่อ “ชี้เบาะแสล่วงหน้า” เพื่อป้องกันไม่ให้กลุ่มที่คิดไม่ดีมาก่อเหตุและทําให้การท่องเที่ยวไทยเสียบรรยากาศ
.
อ่านเพิ่มเติม คลิกhttps://www.thaigov.go.th/news/contents/details/74601
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ลดราคาน้ำมันเบนซินแกสโซฮอล์ 91 และ 95 ลิตรละ 1 บาท รวม 3 เดือน เริ่ม 7 พ.ย.66
วันจันทร์ที่ 13 พฤศจิกายน 2566
13/11/2566
ลดราคาน้ํามันเบนซินแกสโซฮอล์ 91 และ 95 ลิตรละ 1 บาท รวม 3 เดือน เริ่ม 7 พ.ย.66
วันพุธที่ 1 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระค่าใช้จ่ายด้านพลังงานแก่ประชาชนอย่างต่อเนื่อง
โดยที่ประชุมคณะรัฐมนตรีเห็นชอบแนวทางปรับลดราคาน้ํามันเบนซินแกสโซฮอล์ด้วยการลดอัตราภา
ษีสรรพสามิต มีผลเป็นการลดราคาลงทั้งแกสโซฮอล์ 91 และ 95 ในอัตรา 1 บาทต่อลิตร ตั้งแต่วันอังคารที่ 7
พฤศจิกายน 2566 เป็นต้นไป รวมระยะเวลา 3 เดือน โดยในส่วนของน้ํามันเบนซินแกสโซฮอล์ 91
กระทรวงพลังงานโดยกองทุนน้ํามันเชื้อเพลิงจะไปบริหารจัดการเพื่อให้สามารถลดราคาเพิ่มได้อีก 1.50
บาทต่อลิตร รวมเป็น 2.50 บาทต่อลิตรตามที่ได้เสนอไว้ในที่ประชุมคณะรัฐมนตรีครั้งก่อน
โดยจะพยายามดําเนินการให้ทันวันที่ 7 พฤศจิกายน นี้ เพื่อให้เกิดประโยชน์ต่อประชาชนให้ได้มากที่สุด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สุดปัง ! สิทธิประกันสังคม รักษามะเร็ง ฟรี 20 ชนิด
วันจันทร์ที่ 13 พฤศจิกายน 2566
สุดปัง ! สิทธิประกันสังคม รักษามะเร็ง ฟรี 20 ชนิด
.....
รัฐบาล คุ้มครองผู้ประกันตน มาตรา 33 และ 39 ให้สามารถเข้ารักษาโรคมะเร็ง ตามแนวทางที่กําหนด (Protocal) ได้ ฟรี ไม่มีค่าใช้จ่ายจนสิ้นสุดการรักษา โดยโรคมะเร็งที่สามารถใช้สิทธิได้ มี 20 ชนิด ได้แก่
.
มะเร็งเต้านม มะเร็งปากมดลูก มะเร็งรังไข่ มะเร็งมดลูก มะเร็งโพรงหลังจมูก มะเร็งปอด มะเร็งลําไส้ใหญ่และลําไส้ใหญ่ตรง มะเร็งหลอดอาหาร มะเร็งตับและท่อน้ําดี มะเร็งกระเพาะปัสสาวะ มะเร็งต่อมลูกหมาก มะเร็งกระเพาะอาหาร มะเร็งเม็ดเลือดขาวชนิดเฉียบพลันแบบลิมฟอยด์ในผู้ใหญ่ มะเร็งต่อมน้ําเหลืองในผู้ใหญ่ มะเร็งเม็ดเลือดขาวชนิดเฉียบพลันชนิดมัยอีลอยด์ในผู้ใหญ่ มะเร็งเม็ดเลือดขาวชนิดเฉียบพลันในผู้ใหญ่แบบ Acute Promyelocytic leukemia (APL) มะเร็งเม็ดเลือดขาวเรื้อรังชนิดมัยอีลอยด์ในผู้ใหญ่ มะเร็งเม็ดเลือดขาวมัยอีโลมาในผู้ใหญ่ มะเร็งกระดูกชนิด Osteosarcoma ในผู้ใหญ่ และ โรคมะเร็งเด็ก
.
กรณี ไม่สามารถรักษาตามแนวทางที่กําหนด (Protocal) และจําเป็นต้องรักษาด้วย ยารักษาโรคมะเร็ง และ/หรือ เคมีบําบัด และ/หรือ รังสีรักษา เบิกค่ารักษาพยาบาลได้เท่าที่จ่ายจริง ไม่เกิน 50,000 บาท/ราย/ปี
.
สอบถามเพิ่มเติมได้ที่ สํานักงานประกันสังคม กทม. / จังหวัด ทุกแห่งทั่วประเทศ หรือ โทรสายด่วน 1506
.
อ่านเพิ่มเติม คลิก >https://www.thaigov.go.th/news/contents/details/74382
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทส. ประชุมบอร์ด อ.อ.ป. มุ่งพัฒนางานด้านอุตสาหกรรมป่าไม้สู่ความยั่งยืน
วันจันทร์ที่ 13 พฤศจิกายน 2566
ทส. ประชุมบอร์ด อ.อ.ป. มุ่งพัฒนางานด้านอุตสาหกรรมป่าไม้สู่ความยั่งยืน
ทส. ประชุมบอร์ด อ.อ.ป. มุ่งพัฒนางานด้านอุตสาหกรรมป่าไม้สู่ความยั่งยืน
ทส. ประชุมบอร์ด อ.อ.ป. มุ่งพัฒนางานด้านอุตสาหกรรมป่าไม้สู่ความยั่งยืน
วันที่ 31 ตุลาคม 2566 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมคณะกรรมการขององค์การอุตสาหกรรมป่าไม้ ครั้งที่ 10/2566 เพื่อขับเคลื่อนการดําเนินงานขององค์การอุตสาหกรรมป่าไม้ (อ.อ.ป.) โดยในการประชุมมีนายพิชิต สมบัติมาก รองปลัดกระทรวงฯ และคณะกรรมการฯ เข้าร่วมประชุม ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม และผ่านระบบการประชุมทางไกล Video Conference เพื่อเร่งรัดการจัดทําข้อมูลการดําเนินงานและแนวทางการพัฒนางานด้านอุตสาหกรรมป่าไม้ที่จะพัฒนาคุณภาพชีวิตประชาชน และสร้างความมั่นคงในการรักษาทรัพยากรธรรมชาติและสิ่งแวดล้อมในอนาคต สําหรับเป็นแผนงานรองรับนโยบายการดําเนินงานของรัฐบาล และรัฐมนตรีว่าการกระทรวงทรัพยากรธรรมชาติและสิ่งแวดล้อม ซึ่งคณะกรรมการฯ ได้ร่วมกันให้ข้อคิดเห็นและเสนอแนะแนวทางการดําเนินงาน อาทิ การจัดโปรโมชั่น การเพิ่มรายได้ การระบายสินค้าค้างสต๊อก การบริหารจัดการตลาด เป็นต้น เพื่อพัฒนาและยกระดับการดําเนินงานด้านอุตสาหกรรมป่าไม้ ให้เป็นการสร้างอาชีพ สร้างรายได้ให้แก่ชุมชน ทั้งยังได้มีส่วนร่วมในการรักษาทรัพยากรธรรมชาติและสิ่งแวดล้อมอย่างยั่งยืน
นอกจากนี้ ที่ประชุมฯ ยังได้รับทราบและเห็นชอบรายงานผลการดําเนินงานขององค์การอุตสาหกรรมป่าไม้ ประจําปี 2566 (มกราคม - กันยายน 2566) ผลการดําเนินงานประจําปีบัญชี 2565 ขององค์การอุตสาหกรรมป่าไม้ ภายหลังการตรวจสอบงบการเงินจากสํานักงานการตรวจเงินแผ่นดิน ผลการดําเนินงานตามบันทึกข้อตกลงประเมินผลการดําเนินงานรัฐวิสาหกิจขององค์การอุตสาหกรรมป่าไม้ ประจําปีบัญชี 2566 ไตรมาสที่ 3 รวมถึงเห็นชอบการปรับปรุงงบประมาณรายได้ - รายจ่าย ประจําปี 2566 รวมไปถึงการดําเนินการจัดทําแผนเพิ่มประสิทธิภาพการกํากับดูแลกิจการของคณะกรรมการขององค์การอุตสาหกรรมป่าไม้ ประจําปี 2566 อีกทั้ง เห็นชอบแนวทางการดําเนินงานในการพิจารณาแผนการดําเนินงานระยะยาวและแผนประจําปี 2567 ที่สําคัญขององค์การอุตสาหกรรมป่าไม้ อีกด้วย
รัฐบาลไทย-ข่าวทำเนียบรัฐบาล-ออมสินทำโครงการยกระดับตลาดแบบองค์รวม “ตลาดออมสินรวมใจ” นำร่อง 18 แห่งทั่วประเทศ สร้างต้นแบบตลาดเพื่อเศรษฐกิจดี ชีวิตดี สังคมยั่งยืน
วันจันทร์ที่ 13 พฤศจิกายน 2566
13/11/2566
ออมสินทําโครงการยกระดับตลาดแบบองค์รวม “ตลาดออมสินรวมใจ” นําร่อง 18 แห่งทั่วประเทศ สร้างต้นแบบตลาดเพื่อเศรษฐกิจดี ชีวิตดี สังคมยั่งยืน
ธ.ออมสินจัดทําโครงการยกระดับตลาดแบบองค์รวม (Holistic Market Project) ภายใต้ชื่อ “ตลาดออมสินรวมใจ” ต่อยอดแนวคิดงานพัฒนาชุมชนแบบองค์รวม หรือ Holistic Area-Based Development ตั้งเป้าช่วยแก้ไขปัญหาหนี้และเป็นแหล่งเงินทุนแก่ผู้ขายในตลาดสดของชุมชน
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารได้จัดทําโครงการยกระดับตลาดแบบองค์รวม (Holistic Market Project) ภายใต้ชื่อ “ตลาดออมสินรวมใจ” ต่อยอดแนวคิดงานพัฒนาชุมชนแบบองค์รวม หรือ Holistic Area-Based Development ตั้งเป้าช่วยแก้ไขปัญหาหนี้และเป็นแหล่งเงินทุนแก่ผู้ขายในตลาดสดของชุมชน ล่าสุดได้ลงพื้นที่ตลาดเจดีย์แม่ครัว อ.สันทราย จ.เชียงใหม่ 1 ใน 18 ตลาดของโครงการฯ เพื่อติดตามความคืบหน้างาน รวมถึงร่วมประชุมประเมินปัญหา-อุปสรรค และกําหนดปัจจัยความสําเร็จของตลาดแต่ละแห่งที่เข้าร่วมโครงการ ณ ห้องประชุมคณะบริหารธุรกิจ มหาวิทยาลัยแม่โจ้ จ.เชียงใหม่
โครงการยกระดับตลาดแบบองค์รวม หรือ Holistic Market Project เป็นความร่วมมือของธนาคารออมสิน กับเจ้าของตลาด และหน่วยงานภาครัฐภาคเอกชน ที่ได้ร่วมกันคัดเลือกตลาดเอกชนและตลาดเทศบาล นําร่อง 18 แห่งทั่วประเทศ เพื่อช่วยเหลือกลุ่มผู้ประกอบการในตลาด ได้แก่ พ่อค้า แม่ค้า หาบเร่ แผงลอย และผู้ประกอบการรายย่อย ให้มีความเข้มแข็ง มีรายได้และมีคุณภาพชีวิตที่ดีขึ้น ขณะเดียวกันสามารถเข้าถึงแหล่งเงินในระบบด้วยเงื่อนไขที่เป็นธรรม หลุดพ้นจากการเป็นหนี้นอกระบบ ด้วยการเข้าไปช่วยเหลือให้ความรู้ ให้คําปรึกษาแก่พ่อค้าแม่ค้า หรือผู้ค้าขายในตลาดผ่านการดําเนินกิจกรรมต่างๆ ครอบคลุมการพัฒนาใน 7 ด้าน ได้แก่ 1) ด้านการแก้ไขปัญหาหนี้สิน ด้วยการให้ความรู้และคําปรึกษาเรื่องการแก้ไขหนี้ในระบบ/นอกระบบ การปรับปรุงโครงสร้างหนี้ และแนวทางการป้องกันการเกิดหนี้ 2) การส่งเสริมการออม เพื่อสร้างวินัยการออม 3) การเข้าถึงแหล่งเงินทุนหรือสินเชื่อด้วยอัตราดอกเบี้ยและเงื่อนไขที่เป็นธรรม ไม่พึ่งพิงหนี้นอกระบบ 4) ให้ความรู้ทางการเงิน Financial Literacy การบริหารการเงิน และวางแผนการออม 5) สนับสนุนให้มีอาชีพที่ 2 เป็นอาชีพเสริม และเพิ่มทักษะเฉพาะด้านที่มีความจําเป็น 6) ให้ความรู้ในการเพิ่มช่องทางการขาย/การตลาด ผ่านช่องทางออนไลน์ และ 7) สนับสนุนโครงสร้างพื้นฐานในการค้าขาย ทั้งการ Re-Branding ตลาด ปรับปรุงสถานที่ ร้านค้า ป้ายบอกโซนค้าขาย และสภาพแวดล้อมในตลาด เป็นต้น ซึ่งขณะนี้ อยู่ในขั้นตอนการติดตามความคืบหน้าและประเมินผลความสําเร็จของการดําเนินโครงการฯ ทั้ง 18 ตลาด ได้แก่ ตลาดนัดจตุจักร จ.กรุงเทพฯ ตลาดน้ําดอนหวาย จ.นครปฐม ตลาดเจดีย์แม่ครัว จ.เชียงใหม่ ตลาดสดเทศบาลวารินชําราบ จ.อุบลราชธานี ตลาดเทศบาลเมืองสะเดา จ.สงขลา และ ตลาดสดเจ้าพระยา จ.ชลบุรี
รัฐบาลไทย-ข่าวทำเนียบรัฐบาล-โฆษกรัฐบาล แจง แนวคิดการทำงานร่วมกับตำรวจจีน เพื่อให้ได้ข้อมูลเบาะแสคนจีนสีเทาจากตำรวจจีน ไม่ใช่ให้ตำรวจจีนมาลาดตระเวนในไทย ยันไม่เกี่ยวกับความเป็นเอกราช
วันอาทิตย์ที่ 12 พฤศจิกายน 2566
12/11/2566
โฆษกรัฐบาล แจง แนวคิดการทํางานร่วมกับตํารวจจีน เพื่อให้ได้ข้อมูลเบาะแสคนจีนสีเทาจากตํารวจจีน ไม่ใช่ให้ตํารวจจีนมาลาดตระเวนในไทย ยันไม่เกี่ยวกับความเป็นเอกราช
โฆษกรัฐบาล แจง แนวคิดการทํางานร่วมกับตํารวจจีน เพื่อให้ได้ข้อมูลเบาะแสคนจีนสีเทาจากตํารวจจีน ไม่ใช่ให้ตํารวจจีนมาลาดตระเวนในไทย ยันไม่เกี่ยวกับความเป็นเอกราช
วันนี้ (12 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี ชี้แจงกรณี มาตรการรักษาความปลอดภัยให้นักท่องเที่ยวจีนเกิดความเชื่อมั่น ว่าจากการประชุมหารือเมื่อช่วงบ่ายวันที่ 12 พฤศจิกายน 2566 ที่สนามบินสุวรรณภูมิ เพียงหนึ่งชั่วโมงครึ่งก่อนนายกรัฐมนตรีและคณะจะเดินทางไปเข้าร่วมการประชุมผู้นําเขตเศรษฐกิจเอเปค ที่สหรัฐฯ ในหารือ ซึ่งมีหน่วยงานที่เกี่ยวข้องทั้งการท่องเที่ยวแห่งประเทศไทย (ททท.) และสํานักงานตํารวจแห่งชาติ (สตช.) ได้หารือเรื่องความปลอดภัยของนักท่องเที่ยวจีน โดยเฉพาะปัญหาความปลอดภัยจากคนจีนกลุ่มสีเทาที่เข้ามาสร้างปัญหาในประเทศไทย โดยทาง สตช. รายงานว่า พฤติกรรมของอาชญากรรมที่เกิดขึ้นในมุมของคนจีนที่มาท่องเที่ยวเมืองไทย พบว่าพวกกลุ่มคนจีนสีเทา มีความเกรงกลัวตํารวจจีนด้วยกันเอง และนักท่องเที่ยวจีนจะรู้สึกปลอดภัยเป็นพิเศษจากพวกเกเรทั้งหลายที่เป็นคนจีนด้วยกันแต่มารังแกคนจีนที่มาท่องเที่ยวไทย หากมีตํารวจจีนมาช่วยดูแล เขาจะรู้สึกเชื่อมั่นเป็นพิเศษ
ดังนั้น ตํารวจของไทยจึงคิดว่า กลยุทธ์ที่ดีที่สุดในการกําราบกลุ่มจีนสีเทา คือขอให้ตํารวจจีนเป็นผู้ช่วยในการปฎิบัติงาน ซึ่งปกติการทํางานร่วมกันของตํารวจสากลมีการทํางานร่วมกันอยู่แล้ว เพียงแต่ครั้งนี้แสดงออกให้เห็นชัดเจนขึ้น เพื่อให้การปฏิบัติหน้าที่ของตํารวจไทยได้รับข้อมูลและเบาะแสที่แม่นยํารวดเร็วขึ้น ซึ่งตํารวจจีนมีข้อมูลและมีเบาะแสพร้อมจะให้ความร่วมมือกับตํารวจไทยเต็ม 100% และพร้อมจะให้ข้อมูลชี้เบาะแสล่วงหน้า ป้องกันไม่ให้พวกคนจีนที่คิดไม่ดีมาก่อเหตุและทําให้เสียบรรยากาศการท่องเที่ยวในประเทศไทยของคนจีน รวมถึงนักท่องเที่ยวจีนมีความเชื่อมั่นถ้ามีตํารวจจีนมาร่วมทํางานกับตํารวจไทย
โฆษกประจําสํานักนายกรัฐมนตรี ย้ําว่า ข่าวที่จะให้ตํารวจจีนมาตระเวนดูแลความปลอดภัยไม่ตรงกับข้อเท็จจริง ความจริงเพียงแค่มาร่วมมือทํางานและให้ข้อมูลเบาะแสเพื่อให้ตํารวจไทยทํางานได้อย่างมีประสิทธิภาพมากขึ้น ซึ่งเป็นคนละเรื่องกับที่มีการวิพากษ์วิจารณ์ว่าประเทศไทยเป็นเอกราชทําไมต้องใช้ตํารวจจีนมาลาดตระเวน เรื่องที่มีลักษณะสร้างสรรค์เพื่อผลประโยชน์ของประเทศชาติเช่นนี้ ทําไมต้องบิดเบือนและลากให้ไปโยงกับเรื่องของศักดิ์ศรีของประเทศเช่นนั้น ขออย่าได้เล่นเกมวาทะกรรมทางการเมืองกันจนเกินกว่าเหตุเช่นนี้เลย เรามามุ่งสมาธิให้กับการทํางานรับใช้ประเทศชาติและประชาชนกันดีกว่าไหมครับ
รัฐบาลไทย-ข่าวทำเนียบรัฐบาล-กรมทางหลวงชนบท พัฒนาเส้นทางคมนาคมจังหวัดชายแดนภาคใต้ ลาดยางถนนสายบ้านลีลานนท์     จังหวัดนราธิวาส เสร็จสมบูรณ์ บรรเทาความเดือดร้อนและเพิ่มประสิทธิภาพการขนส่งพืชผลทางการเกษตรให้กับป
วันจันทร์ที่ 13 พฤศจิกายน 2566
กรมทางหลวงชนบท พัฒนาเส้นทางคมนาคมจังหวัดชายแดนภาคใต้ ลาดยางถนนสายบ้านลีลานนท์     จังหวัดนราธิวาส เสร็จสมบูรณ์ บรรเทาความเดือดร้อนและเพิ่มประสิทธิภาพการขนส่งพืชผลทางการเกษตรให้กับป
....
กรมทางหลวงชนบท กระทรวงคมนาคม โดยสํานักทางหลวงชนบทที่ 12 (สงขลา) ดําเนินโครงการก่อสร้างถนนสายบ้านลีลานนท์ - โรงเรียนจุฬาภรณ์พัฒนา ตําบลสุคิริน อําเภอสุคิริน จังหวัดนราธิวาส เสร็จสมบูรณ์ พร้อมเปิดให้ประชาชนใช้สัญจรได้เรียบร้อยแล้ว ซึ่งเป็นอีกหนึ่งภารกิจของ ทช. ในการพัฒนาจังหวัดชายแดนภาคใต้ โดยก่อสร้างเป็นถนนลาดยางแอสฟัลท์ติกคอนกรีตขนาด 2 ช่องจราจร ผิวจราจรกว้าง 6 เมตร พร้อมก่อสร้างรางระบายน้ํา ติดตั้งสิ่งอํานวยความสะดวกและเครื่องหมายจราจร รวมระยะทาง 5 กิโลเมตร ใช้งบประมาณรวม 49 ล้านบาท เนื่องจากถนนสายดังกล่าวตั้งอยู่บนพื้นที่บริเวณภูเขาสูงชัน ประชาชนในพื้นที่สัญจรด้วยความยากลําบาก รวมทั้งสภาพผิวถนนเดิมเป็นหลุมบ่อ จึงทําให้ผู้ใช้เส้นทางไม่ได้รับความสะดวกปลอดภัยในการเดินทาง อีกทั้งยังเป็นเส้นทางส่งเสริมการขนส่งพืชผลทางการเกษตรสู่ตลาด เช่น ยางพารา ทุเรียน มังคุด ลองกอง และสนับสนุนการท่องเที่ยวในพื้นที่ เช่น สวนไม้ดอก ล่องแก่งชุมชนบ้านลีลานนท์ ทั้งนี้ จะช่วยบรรเทาความเดือดร้อนให้ประชาชนได้สัญจรไป - มา อย่างสะดวกรวดเร็วปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-“พวงเพ็ชร” จับมือ “ชลน่าน” เดินหน้าดูแลสิทธิ์รักษาพยาบาลพระสงฆ์ ประสาน มท. เตรียม Kick off ระบบฐานข้อมูลพระครอบคลุม ทัน 5 ธ.ค.นี้
วันจันทร์ที่ 13 พฤศจิกายน 2566
13/11/2566
“พวงเพ็ชร” จับมือ “ชลน่าน” เดินหน้าดูแลสิทธิ์รักษาพยาบาลพระสงฆ์ ประสาน มท. เตรียม Kick off ระบบฐานข้อมูลพระครอบคลุม ทัน 5 ธ.ค.นี้
“พวงเพ็ชร” จับมือ “ชลน่าน” เดินหน้าดูแลสิทธิ์รักษาพยาบาลพระสงฆ์ ประสาน มท. เตรียม Kick off ระบบฐานข้อมูลพระครอบคลุม ทัน 5 ธ.ค.นี้
วันนี้ (13 พ.ย.66) เวลา 09.30 น. ผู้สื่อข่าวรายงานว่า นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมนายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี และ นายอินทพร จั่นเอี่ยม รองผู้อํานวยการ รักษาราชการแทนผู้อํานวยการสํานักงานพระพุทธศาสนาแห่งชาติ เข้าพบ นพ.ชลน่าน ศรีแก้ว รัฐมนตรีว่าการกระทรวงสาธารณสุข นายสันติ พร้อมพัฒน์ รัฐมนตรีช่วยว่าการกระทรวงสาธารณสุข และคณะผู้บริหารกระทรวงสาธารณสุข เพื่อหารือกรณีพระคิลานุปัฏฐาก (พระอาสาสมัครสาธารณสุขประจําวัด หรือ พระ อสว.) รวมถึงการให้ความช่วยเหลือพระสงฆ์อาพาธ
ทั้งนี้ จากข้อมูลของสํานักงานพระพุทธศาสนาแห่งชาติ (พศ.) รายงานว่า ปัจจุบันมีพระภิกษุสงฆ์ ทั้งหมดจํานวน 288,956 รูป อาพาธทั่วประเทศประมาณ 10,000 รูป ซึ่งบางรูปไม่ได้รับการรักษาตามสิทธิ์ขั้นพื้นฐานของ สปสช. บางรูปไม่มีผู้ดูแล พศ. จึงจัดทําโครงการในการให้ความช่วยเหลือพระสงฆ์ ประกอบด้วย โครงการอุดหนุนค่าใช้จ่ายในการสังฆาภิบาลเพื่อพระสงฆ์อาพาธ (โครงการเฉลิมพระเกียรติถวายแด่พระบาทสมเด็จพระเจ้าอยู่หัวครบ 72 พรรษา) งบประมาณ 5 ล้านบาท โครงการกุฎิสงฆ์อาพาธร่วมกับโรงพยาบาลสงฆ์ โดยจัดให้มีพระอาสาสมัครส่งเสริมสุขภาพประจําวัด นอกจากนี้ พศ. ยังสร้างกลไกความร่วมมือในการจัดบริการดูแลพระสงฆ์ ทําสถานชีวาภิบาลสําหรับองค์กรพระพุทธศาสนา รวมถึงให้ความสําคัญกับการเชื่อมโยงฐานข้อมูลของเพื่อตรวจสอบสิทธิ์ในการเข้ารับการรักษาพยาบาล ตามข้อกําหนดของ สปสช.
นางพวงเพ็ชร กล่าวว่า การได้มาพูดคุยกับทางกระทรวงสาธารณสุขในวันนี้ นับว่าเป็นประโยชน์อย่างมากต่อคณะสงฆ์ และถือเป็นครั้งแรกที่ พศ. และกระทรวงสาธารณสุขได้พูดคุยกันอย่างเป็นทางการ แม้เบื้องหลังจะมีการประสานงานอยู่อย่างต่อเนื่องก็ตาม อย่างไรก็ตาม จากข้อมูลพบว่าจากจํานวนพระสงฆ์กว่า 2 แสนรูปทั่วประเทศ มีจํานวนกว่า 100,000 รูป ที่ยังไม่มีบัตรประชาชน มีเพียงหนังสือสุทธิ ทําให้การรับการรักษากับสถานพยาบาลเป็นไปอย่างล่าช้า เนื่องจากการสืบค้นข้อมูลว่าเป็นพระจริงหรือไม่ ต้องใช้เวลา จึงอยากขอความร่วมมือพระภิกษุสงฆ์ทําบัตรประชาชน เพื่อใช้ในการตรวจสอบสิทธิ์กรณีเข้ารับการรักษาในสถานพยาบาล
“พศ. มีแผนการดําเนินงานเร่งด่วน ในการจัดทําฐานข้อมูล (Big Data) พระภิกษุสงฆ์ โดยมีการจัดเก็บข้อมูลส่วนบุคคลเบื้องต้น ทั้งสมณศักดิ์ วิทยฐานะทางการศึกษา และตําแหน่งปกครอง เพื่อสะดวกต่อการตรวจสอบและสืบค้นว่าพระภิกษุสงฆ์ดังกล่าวเป็นพระจริงหรือไม่ โดยจะมีการเชื่อมโยงข้อมูลกับกรมการปกครอง กระทรวงมหาดไทย รวมถึงหน่วยงานภาครัฐอื่น อย่างเช่น กระทรวงสาธารณสุข ที่ช่วยดูแลด้านสุขภาวะของพระสงฆ์ ซึ่งทาง พศ. ตั้งเป้าจะเริ่มใช้งาน Big Data วันที่ 5 ธันวาคม 2566 เป็นวันแรก” นางพวงเพ็ชร กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนประชาชนแอ่วเหนือเยือนเมืองสามหมอก ชมความงดงามของ     ทุ่งดอกบัวตองที่ใหญ่ที่สุดในประเทศไทยบนดอยแม่อูคอ ระหว่างเดือนพฤศจิกายน - ธันวาคม นี้
วันจันทร์ที่ 13 พฤศจิกายน 2566
กรมทางหลวงชนบท เชิญชวนประชาชนแอ่วเหนือเยือนเมืองสามหมอก ชมความงดงามของ     ทุ่งดอกบัวตองที่ใหญ่ที่สุดในประเทศไทยบนดอยแม่อูคอ ระหว่างเดือนพฤศจิกายน - ธันวาคม นี้
....
กรมทางหลวงชนบท (ทช.) กระทรวงคมนาคม สนับสนุนนโยบายส่งเสริมการท่องเที่ยว และขับเคลื่อนเศรษฐกิจของ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม โดยสํานักงานทางหลวงชนบทที่ 10 (เชียงใหม่) แขวงทางหลวงชนบทแม่ฮ่องสอน เชิญชวนประชาชนมาเที่ยวชมและเก็บภาพความงามของดอกบัวตอง บนพื้นที่มากกว่า 500 ไร่ ความสูงกว่า 1,600 เมตร ซึ่งมีจุดชมวิวและศาลาชมวิวที่นักท่องเที่ยวสามารถมองเห็นทุ่งดอกบัวตองได้ 360 องศา โดยสถานที่ดังกล่าวถือเป็นจุดท่องเที่ยวที่เชิดชูของจังหวัดแม่ฮ่องสอน และเป็นหนึ่งในหมุดหมายของนักท่องเที่ยวที่ต้องการไปสัมผัสธรรมชาติและรับลมหนาวกับสมญานามว่า “เมืองสามหมอก” ด้วยสภาพภูมิประเทศที่เต็มไปด้วยภูเขาสูงสลับซับซ้อน สภาพอากาศจึงมีหมอกปกคลุมอยู่ตลอดเวลา ถือเป็นหนึ่งใน Amazing Thailand ที่ครั้งหนึ่งในชีวิตควรหาโอกาสไปชมให้ได้ ซึ่งดอกบัวตองจะบานเพียงปีละครั้งเท่านั้น สําหรับการเดินทางมายังทุ่งดอกบัวตองดอยแม่อูคอ จากตัวเมืองแม่ฮ่องสอน ระยะทางประมาณ 90 กิโลเมตร ใช้เส้นทางไปยังอําเภอขุนยวม ทล.108 (แม่ฮ่องสอน - ขุนยวม) แล้วเลี้ยวซ้ายเข้าสู่ ทล.1263 ที่สามแยกขุนยวม และเลี้ยวซ้ายอีกครั้งเข้าสู่ถนนสาย มส.4009 ตามป้ายแนะนําแหล่งท่องเที่ยวของ ทช. ไปอีกประมาณ 14 กิโลเมตร สําหรับในปี 2566 จังหวัดแม่ฮ่องสอน ได้จัดงานเทศกาลท่องเที่ยวดอกบัวตองบานบนดอยแม่อูคอ มีพิธีเปิดอย่างเป็นทางการเมื่อวันที่ 11 พฤศจิกายน 2566 ที่ผ่านมา ภายในมีการแสดงศิลปวัฒนธรรมพื้นถิ่น พิธีรับขวัญดอกบัวตอง และการจําหน่ายสินค้า OTOP ของจังหวัด เพื่อต้อนรับนักท่องเที่ยวที่จะเดินทางมาในช่วงเดือนพฤศจิกายนไปจนถึงต้นเดือนธันวาคม ถือว่าเป็นการส่งเสริมการท่องเที่ยวและกระตุ้นเศรษฐกิจในอําเภอขุนยวมอีกด้วย
ทั้งนี้ ทช. ให้ความสําคัญในเรื่องของความปลอดภัยในการเดินทางของประชาชน และให้การบริการแก่ประชาชน เตรียมความพร้อมเส้นทางท่องเที่ยวในฤดูหนาว อีกทั้งติดตั้งป้ายแนะนําเส้นทางบริเวณโครงข่ายทางหลวงชนบท เพื่อให้นักท่องเที่ยวสามารถเดินทางไปยังจุดหมายได้อย่างสะดวกปลอดภัย สอบถามข้อมูลการเดินทางเพิ่มเติมได้ที่สายด่วน ทช. โทร. 1146 หรือแขวงทางหลวงชนบทแม่ฮ่องสอน โทร. 0 5361 1871
รัฐบาลไทย-ข่าวทำเนียบรัฐบาล-เพิ่ม 10 สิทธิประโยชน์บริการสร้างเสริมสุขภาพและป้องกันโรค ให้ผู้ต้องขังทั่วประเทศ
วันจันทร์ที่ 13 พฤศจิกายน 2566
เพิ่ม 10 สิทธิประโยชน์บริการสร้างเสริมสุขภาพและป้องกันโรค ให้ผู้ต้องขังทั่วประเทศ
.....
บอร์ด สปสช. มีมติเห็นชอบ “บริการสร้างเสริมสุขภาพและป้องกันโรค (เพิ่มเติม) สําหรับผู้ต้องขัง ปีงบ 67 จํานวน 10 รายการ เพื่อดูแลผู้ต้องขังให้เข้าถึงบริการตรวจสุขภาพที่จําเป็นเพิ่มมากขึ้น ซึ่งจะครอบคลุมการดูแลผู้ต้องขังในเรือนจําทั่วประเทศประมาณ 270,000 คน แบ่งเป็น
.
• บริการใหม่ 1 รายการ : วัคซีนป้องกันโรคไข้หวัดใหญ่ รับบริการระหว่างต้องโทษ 1 ครั้ง
• บริการเดิม 9 รายการ โดยได้เพิ่มจํานวนครั้งของรับบริการเพื่อป้องกันการแพร่กระจายโรค
.
อ่านเพิ่มเติมคลิกhttps://www.thaigov.go.th/news/contents/details/74495
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“พล.ต.อ.พัชรวาท” นำ ทส. ถวายผ้าพระกฐินพระราชทาน ประจำปี 2566 ณ วัดสองพี่น้อง พระอารามหลวง จ.สุพรรณบุรี
วันจันทร์ที่ 13 พฤศจิกายน 2566
“พล.ต.อ.พัชรวาท” นํา ทส. ถวายผ้าพระกฐินพระราชทาน ประจําปี 2566 ณ วัดสองพี่น้อง พระอารามหลวง จ.สุพรรณบุรี
“พล.ต.อ.พัชรวาท” นํา ทส. ถวายผ้าพระกฐินพระราชทาน ประจําปี 2566 ณ วัดสองพี่น้อง พระอารามหลวง จ.สุพรรณบุรี
“พล.ต.อ.พัชรวาท” นํา ทส. ถวายผ้าพระกฐินพระราชทาน ประจําปี 2566 ณ วัดสองพี่น้อง พระอารามหลวง จ.สุพรรณบุรี
วันที่ 11 พฤศจิกายน 2566 เวลา​ 09.00 น.​ พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐินให้กระทรวงทรัพยากรธรรมชาติและสิ่งแวดล้อม​ น้อมนําไปถวายพระสงฆ์จําพรรษากาลถ้วนไตรมาส ณ พระอุโบสถวัดสองพี่น้อง พระอารามหลวง ต.ต้นตาล อ.สองพี่น้อง จ.สุพรรณบุรี โดยมี พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีถวายผ้าพระกฐินพระราชทาน กระทรวงทรัพยากรธรรมชาติและสิ่งแวดล้อม ประจําปีพุทธศักราช 2566 พร้อมด้วย ร้อยเอก รชฏ พิสิษฐบรรณกร ผู้ช่วย รมว.ทส. นายจตุพร บุรุษพัฒน์ ปลัดกระทรวงฯ คณะผู้บริหาร ข้าราชการ​ และเจ้าหน้าที่ในสังกัดกระทรวงฯ​ ตลอดจนส่วนราชการและพุทธศาสนิกชนผู้มีจิตศรัทธาในพื้นที่จังหวัดสุพรรณบุรี เข้าร่วมพิธี และถวายจตุปัจจัย​ เพื่อร่วมทํานุบํารุงพระพุทธศาสนา บูรณะพระอาราม และส่วนหนึ่งเป็นทุนการศึกษา​ จํานวน 5 ทุน ๆ ละ 10,000 บาท ให้แก่ โรงเรียนวัดสองพี่น้อง โรงเรียนพระปริยัติธรรม วัดสองพี่น้อง โรงเรียนบางลี่วิทยา โรงพยาบาลส่งเสริมสุขภาพ ตําบลต้นตาล และโรงพยาบาลสมเด็จพระสังฆราช องค์ที่ 17 รวมจํานวนทั้งสิ้น 1,610,749 บาท (หนึ่งล้านหกแสนหนึ่งหมื่นเจ็ดร้อยสี่สิบเก้าบาทถ้วน)
พร้อมกันนี้ กระทรวงทรัพยากรธรรมชาติและสิ่งแวดล้อม โดยกรมป่าไม้ ได้นํากล้าไม้ อาทิ สะเดา ยางนา มะขามป้อม ประดู่ป่า แคนา ขนุน เหลืองปรีดี จามจุรี เป็นต้น และกรมทรัพยากรน้ําบาดาล ได้นําน้ําดื่มจากน้ําแร่น้ําบาดาล มาบริการแจกจ่ายให้แก่ประชาชนและเจ้าหน้าที่ที่มาร่วมพิธีในครั้งนี้อีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม รับข้อเสนอแนะในการปรับปรุงกฎหมายจากศูนย์รวมประชาชนปกป้องสถาบัน (ศปปส.)
วันจันทร์ที่ 13 พฤศจิกายน 2566
13/11/2566
กระทรวงยุติธรรม รับข้อเสนอแนะในการปรับปรุงกฎหมายจากศูนย์รวมประชาชนปกป้องสถาบัน (ศปปส.)
กระทรวงยุติธรรม รับข้อเสนอแนะในการปรับปรุงกฎหมายจากศูนย์รวมประชาชนปกป้องสถาบัน (ศปปส.)
ในวันจันทร์ที่ ๑๓ พฤศจิกายน ๒๕๖๖ เวลา ๑๓.๐๐ น. นายยู่สิน จินตภากร ผู้ช่วยรัฐมนตรีประจํากระทรวงยุติธรรม รับหนังสือจากศูนย์รวมประชาชนปกป้องสถาบัน (ศปปส.) นําโดย นายอานนท์ กลิ่นแก้ว ประธานศูนย์รวมประชาชนปกป้องสถาบัน เพื่อคัดค้านการออกกฎหมายนิรโทษกรรมนักโทษในคดีเกี่ยวกับความมั่นคง (ป.วิอาญา มาตรา ๑๑๒) ณ บริเวณด้านหน้าศูนย์บริการร่วมกระทรวงยุติธรรม ชั้น ๑ อาคารกระทรวงยุติธรรม
สืบเนื่องจากเมื่อวันที่ ๙ พฤศจิกายน ๒๕๖๖ ที่ผ่านมา คณะราษฎรยกเลิก ๑๑๒ ได้ยื่นเรื่องต่อพันตํารวจเอก ทวี สอดส่อง รัฐมนตรีว่าการกระทรวงยุติธรรม เพื่อขอให้ออกกฎหมายนิรโทษกรรมนักโทษการเมืองทุกกรณี และยกเลิกมาตรา ๑๑๒ ศปปส.พิจารณาถึงเรื่องดังกล่าวว่า ไม่ใช่ประโยชน์ของบุคคลใดบุคคลหนึ่งหรือกลุ่มบุคคลใดกลุ่มบุคคลหนึ่ง จึงได้ยื่นหนังสือถึงรัฐมนตรีว่าการกระทรวงยุติธรรม เพื่อคัดค้านการออกกฎหมายนิรโทษกรรมนักโทษในคดีเกี่ยวกับความมั่นคง (ป.วิอาญา มาตรา ๑๑๒) ดังกล่าว โดยกระทรวงยุติธรรมได้รับหนังสือดังกล่าว และจะเสนอรัฐมนตรีว่าการกระทรวงยุติธรรมเพื่อพิจารณาต่อไป
รัฐบาลไทย-ข่าวทำเนียบรัฐบาล-เปิดให้คนพิการจากอุบัติเหตุทางถนน รับเงินช่วยเหลือค่าอุปกรณ์ 1 พ.ย.-29 ธ.ค.66
วันจันทร์ที่ 13 พฤศจิกายน 2566
13/11/2566
เปิดให้คนพิการจากอุบัติเหตุทางถนน รับเงินช่วยเหลือค่าอุปกรณ์ 1 พ.ย.-29 ธ.ค.66
วันอังคารที่ 31 ตุลาคม 2566
เปิดให้คนพิการจากอุบัติเหตุทางถนน รับเงินช่วยเหลือค่าอุปกรณ์ 1 พ.ย.-29 ธ.ค.66
ต่อจากนี้ไป ขอเชิญรับฟังไทยคู่ฟ้า
รัฐบาลดูแลคุณภาพชีวิตคนพิการ
โดยเปิดให้คนพิการจากอุบัติเหตุทางถนนขอรับจัดสรรเงินเพื่อเป็นค่าอุปกรณ์ช่วยเหลือคนพิการได้
คุณสมบัติคือ เป็นคนพิการอันเนื่องมาจากประสบภัยที่เกิดจากการใช้รถใช้ถนน
ไม่เคยได้รับความช่วยเหลือจากกองทุนหรือหน่วยงานอื่น หรือเคยได้รับมาแล้วนานเกินกว่า 3 ปี
นับถึงวันที่ยื่นคําขอ เว้นแต่เป็นอุปกรณ์คนละประเภทกับที่เคยได้รับความช่วยเหลือ
และไม่เป็นผู้เคยฝ่าฝืนเงื่อนไขเกี่ยวกับการขอรับจัดสรรค่าอุปกรณ์ช่วยเหลือผู้พิการของกรมการขนส่งทางบก
คนพิการที่มีคุณสมบัติดังกล่าว สอบถามรายละเอียดเพิ่มเติมและยื่นแบบคําขอพร้อมเอกสารหลักฐาน ได้ที่
สํานักงานขนส่งจังหวัดตามภูมิลําเนาของคนพิการ ตั้งแต่วันที่ 1 พ.ย. – 29 ธ.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘สมศักดิ์’ เตรียมแผนรับมือน้ำท่วมภาคใต้ พ.ย.นี้ ตั้งศูนย์ส่วนหน้าติดตามสถานการณ์น้ำอย่างใกล้ชิด พร้อมประสานหน่วยงานที่เกี่ยวข้องเร่งรับมือน้ำป่าไหลหลาก ดินถล่ม และอุทกภัย
วันจันทร์ที่ 13 พฤศจิกายน 2566
13/11/2566
‘สมศักดิ์’ เตรียมแผนรับมือน้ําท่วมภาคใต้ พ.ย.นี้ ตั้งศูนย์ส่วนหน้าติดตามสถานการณ์น้ําอย่างใกล้ชิด พร้อมประสานหน่วยงานที่เกี่ยวข้องเร่งรับมือน้ําป่าไหลหลาก ดินถล่ม และอุทกภัย
‘สมศักดิ์’ เตรียมแผนรับมือน้ําท่วมภาคใต้ พ.ย.นี้ ตั้งศูนย์ส่วนหน้าติดตามสถานการณ์น้ําอย่างใกล้ชิด พร้อมประสานหน่วยงานที่เกี่ยวข้องเร่งรับมือน้ําป่าไหลหลาก ดินถล่ม และอุทกภัยในพื้นที่ภาคใต้
วันที่ 13 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยถึงการรับมือสถานการณ์น้ําในพื้นที่ภาคใต้ว่า จากการคาดการณ์ฝนภาคใต้ ตั้งแต่เดือนพฤศจิกายน 2566 - เมษายน 2567 พบว่า ในช่วงเดือนพฤศจิกายน 2566 ถึง กุมภาพันธ์ 2567 มีพื้นที่ที่ต้องเฝ้าระวังเนื่องจากมีปริมาณฝนตกจํานวนมาก คือพื้นที่ภาคใต้ฝั่งตะวันออก ได้แก่จังหวัด นครศรีธรรมราช พัทลุง สงขลา ปัตตานี ยะลา นราธิวาส ส่วนปริมาณน้ําในอ่างขนาดใหญ่นั้น ปัจจุบันภาคใต้มีปริมาณน้ําใช้การรวม 3,620 ล้าน ลบ.ม. คิดเป็น 66% โดยแยกเป็น อ่างเก็บน้ํารัชชประภา มีปริมาณน้ํา 3,055 ล้าน ลบ.ม. คิดเป็น 71% อ่างเก็บน้ําบางลาง มีปริมาณน้ํา 565 ล้าน ลบ.ม. คิดเป็น 48%
"ทําให้ขณะนี้ สทนช. ได้วางมาตรการรับมือฤดูฝน โดยร่วมกับหน่วยงานที่เกี่ยวข้อง ติดตามสถานการณ์น้ํา โดยใช้กลไกของคณะกรรมการลุ่มน้ํา และคณะกรรมการทรัพยากรน้ําแห่งชาติ พร้อมจัดทําเป็นรายงานสถานการณ์น้ําประจําวันทุกวัน นอกจากนี้ ยังมีการตั้งศูนย์ส่วนหน้า ในพื้นที่ภาคใต้ เพื่อติดตามสถานการณ์น้ําอย่างใกล้ชิด เพราะเรื่องนี้ท่านเศรษฐา ทวีสิน นายกรัฐมนตรี ได้ให้ความสําคัญเป็นอย่างมาก จึงเร่งเดินหน้าแก้ปัญหาอย่างเป็นรูปธรรม ด้วยการทําฝาย และธนาคารน้ําใต้ดิน เพื่อช่วยลดผลกระทบจากน้ําท่วม รวมถึงสามารถช่วยช่วงน้ําแล้งได้อีกด้วย"รองนายกรัฐมนตรี กล่าว
นายสมศักดิ์ กล่าวอีกว่า หากสถานการณ์น้ําเริ่มวิกฤต จะมีการจัดตั้งศูนย์ส่วนหน้าฯ ตามที่ตน ได้มีนโยบายบูรณการแก้ไขปัญหาในพื้นที่ โดยให้มีหน้าที่บูรณาการ เชื่อมโยงข้อมูลด้านทรัพยากรน้ําจากหน่วยงานที่เกี่ยวข้อง เพื่อคาดการณ์และวิเคราะห์สภาพอากาศ รวมถึงปริมาณน้ําในลําน้ํา แหล่งเก็บกักน้ํา พื้นที่น้ําหลาก จะได้สามารถแจ้งเตือนสถานการณ์น้ําในพื้นที่ได้ทัน นอกจากนี้ ยังต้องติดตาม และประสานหน่วยงานที่เกี่ยวข้อง เพื่อดําเนินการแก้ไขสถานการณ์น้ําป่าไหลหลาก ดินโคลนถล่มและอุทกภัยในพื้นที่ให้กลับสู่สภาวะปกติโดยเร็ว ซึ่งในการดําเนินการจะมีการประชุมประเมินสถานการณ์ทุกวันเพื่อสรุปข้อมูลและให้คําแนะนํา รวมถึงประกอบการตัดสินใจการบริหารจัดการน้ํา และติดตามและแก้ไขปัญหาในพื้นที่ร่วมกับทุกหน่วยงานอย่างใกล้ชิดต่อไป
รัฐบาลไทย-ข่าวทำเนียบรัฐบาล-รมว.กห. ได้รับการเข้าเยี่ยมคำนับของ Datuk Jojie Samuel (ดาตุก โจจี แซมูเอล) ออท.มาเลเซีย/ไทยและ นาย Rachmat Budiman (รัคมัต บูดีมัน) ออท.สาธารณรัฐอินโดนีเซีย/ไทย
วันจันทร์ที่ 13 พฤศจิกายน 2566
รมว.กห. ได้รับการเข้าเยี่ยมคํานับของ Datuk Jojie Samuel (ดาตุก โจจี แซมูเอล) ออท.มาเลเซีย/ไทยและ นาย Rachmat Budiman (รัคมัต บูดีมัน) ออท.สาธารณรัฐอินโดนีเซีย/ไทย
โดย ออท.มาเลเซีย/ไทย ได้กล่าวชื่นชมความสัมพันธ์ของทั้งสองประเทศและยินดีกับความสําเร็จในการจัดงานนิทรรศการ Defense & Security 2023 ของไทย
รวมทั้ง ยืนยันในความร่วมมือกับไทยผ่านกลไกต่าง ๆ ในการพัฒนาตามแนวชายแดนไทย - มาเลเซียและการขยายความร่วมมือด้านอุตสาหกรรมป้องกันประเทศของอาเซียน
ทั้งนี้ ออท.สาธารณรัฐอินโดนีเซีย/ไทย ได้แสดงความชื่นชมต่อความสัมพันธ์ของทั้งสองประเทศ และแสดงความตั้งใจที่จะเสริมสร้างความร่วมมือระหว่างกัน นอกจากนี้ ออท.ฯ ยังแสดงความเป็นห่วงคนไทยที่ถูกจับเป็นตัวประกันณ สาธารณรัฐ อิสราเอล
ที่มา https://m.facebook.com/story.php?story_fbid=pfbid02JRmkTRA2gqXPUbpwD2CSj1gZ9M5PsVt97YfqCXwPoJb768E1YGHGMoUJ33rAbNWRl&id=100066650978706&mibextid=Nif5oz
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการ เพื่อเพิ่มประสิทธิภาพในการประสานงานคดีความผิดเกี่ยวกับยาเสพติด
วันจันทร์ที่ 13 พฤศจิกายน 2566
13/11/2566
รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการ เพื่อเพิ่มประสิทธิภาพในการประสานงานคดีความผิดเกี่ยวกับยาเสพติด
รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการ เพื่อเพิ่มประสิทธิภาพในการประสานงานคดีความผิดเกี่ยวกับยาเสพติด
ในวันจันทร์ที่ ๑๓ พฤศจิกายน ๒๕๖๖ เวลา ๑๓.๓๐ น. พันตํารวจเอก​ ทวี สอดส่อง รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการ เพื่อเพิ่มประสิทธิภาพในการประสานงานคดีความผิดเกี่ยวกับยาเสพติด โดยมี พล.ต.ท.ภาณุรัตน์ หลักบุญ ผู้ช่วยผู้บัญชาการตํารวจแห่งชาติ รักษาราชการแทนเลขาธิการ ป.ป.ส. พร้อมด้วยผู้บริหารสํานัก​งาน​ ป.ป.ส.​ และเจ้าหน้าที่​ที่เกี่ยวข้อง​เข้าร่วมการประชุมฯ จํานวน ๑๒๐ คน ณ โรงแรมเซ็นจูรี่ พาร์ค แขวงมักกะสัน เขตราชเทวี กรุงเทพมหานคร
ในการนี้ รัฐมนตรี​ว่าการ​กระทรวง​ยุติธรรม กล่าวใจความสําคัญตอนหนึ่งว่า การแก้ปัญหายาเสพติด เป็นความคาดหวังว่าจะแก้ไขปัญหาด้วยกระบวนการยุติธรรม ซึ่งในหลายประเทศที่อาจรวมถึงประเทศไทยนั้น กระบวนการยุติธรรมที่ใช้ในการจัดการกับปัญหายาเสพติดจะต้องตามให้ทันผู้ค้า เพราะฉะนั้นเราจึงต้องปรับปรุง พัฒนากฎหมายให้ทันสมัยอยู่ตลอดเวลา นอกจากนี้แล้ว การดําเนินคดียาเสพติดก็มีความละเอียดอ่อน และยุ่งยากซับซ้อน และจําเป็นต้องให้ผู้ที่เกี่ยวข้องมีการประสานความร่วมมือ และเข้ามามีส่วนร่วม เพื่อแก้ไขปัญหาอุปสรรค และพัฒนาแนวทางในการประสานงานคดีความผิดเกี่ยวกับยาเสพติดให้มีประสิทธิภาพเหมาะสม และสอดคล้องกับสถานการณ์ยาเสพติดในปัจจุบันยิ่งขึ้น
ทั้งนี้​ โครงการดังกล่าวจัดขึ้นระหว่างวันที่ ๑๓ - ๑๕ พฤศจิกายน ๒๕๖๖ เพื่อให้เจ้าหน้าที่ผู้ปฏิบัติงานที่เกี่ยวข้องกับการดําเนินคดีความผิดเกี่ยวกับยาเสพติด ได้มีโอกาสพบปะ แลกเปลี่ยนความคิดเห็น และประสบการณ์ การดําเนินคดีความผิดเกี่ยวกับยาเสพติด ตลอดจนนําเสนอปัญหา อุปสรรค แนวทางการแก้ไข และพัฒนาแนวทางในการประสานงานคดีความผิดเกี่ยวกับยาเสพติดให้มีประสิทธิภาพ เหมาะสมและสอดคล้องกับสถานการณ์ยาเสพติดที่อาจเปลี่ยนแปลงไปอย่างรวดเร็ว โดยได้รับเกียรติจากผู้ทรงคุณวุฒิของศาลยุติธรรม สํานักงานอัยการสูงสุด สํานักงานตํารวจแห่งชาติ และสํานักงาน ป.ป.ส. เป็นวิทยากรบรรยายและร่วมเสวนาในครั้งนี้
รัฐบาลไทย-ข่าวทำเนียบรัฐบาล-​โฆษกรัฐบาลเผย Fitch คงอันดับความน่าเชื่อถือของไทย ที่ BBB+ มุมมองความน่าเชื่อถือของประเทศไทย (Outlook) ณ ระดับมีเสถียรภาพ (Stable Outlook)
วันจันทร์ที่ 13 พฤศจิกายน 2566
13/11/2566
​โฆษกรัฐบาลเผย Fitch คงอันดับความน่าเชื่อถือของไทย ที่ BBB+ มุมมองความน่าเชื่อถือของประเทศไทย (Outlook) ณ ระดับมีเสถียรภาพ (Stable Outlook)
คาดเศรษฐกิจไทยจะเติบโตต่อเนื่องจากร้อยละ 2.8 ในปีนี้ เป็นร้อยละ 3.8 ในปี 2567
วันนี้ (13 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า บริษัท Fitch Rating (Fitch) คงอันดับความน่าเชื่อถือของประเทศไทย (Sovereign Credit Rating) ที่ BBB+ พร้อมคงมุมมองความน่าเชื่อถือของประเทศไทย (Outlook) ณ ระดับมีเสถียรภาพ (Stable Outlook)
โฆษกประจําสํานักนายกรัฐมนตรีกล่าวว่าข้อมูลจากกระทรวงการคลังระบุว่า Fitch คาดว่าเศรษฐกิจไทยจะเติบโตต่อเนื่อง ด้วยปัจจัยสนับสนุนการฟื้นตัวอย่างมั่นคง และภาคการส่งออกที่แข็งแกร่งอย่างต่อเนื่อง
โดย Fitch คาดว่าไทยจะมีอัตราเติบโตทางเศรษฐกิจต่อเนื่องจากร้อยละ 2.8 ในปี 2566 เป็นร้อยละ 3.8 ในปี 2567 รวมทั้ง การใช้จ่ายทางการคลังขนาดใหญ่ (Large Fiscal Spending) จะช่วยสนับสนุนการเติบโตของประเทศทําให้การดําเนินนโยบายชัดเจนขึ้น พร้อมกันนี้ Fitch คาดว่า รัฐบาลจะขาดดุลงบประมาณภาคการคลังสาธารณะ (Public Finance) เพิ่มขึ้นจากร้อยละ 3.0 ของ GDP ในปี 2566 เป็นร้อยละ 3.7 ของ GDP ในปี 2567 ซึ่งสูงกว่าค่ากลางของกลุ่มประเทศที่มีอันดับความน่าเชื่อถือระดับเดียวกัน และในส่วนของ ภาคการเงินต่างประเทศ (External Finance) มีความแข็งแกร่งและสามารถรองรับสถานการณ์ความตึงเครียดทางการเงินโลกและความเสี่ยงด้านภูมิรัฐศาสตร์ โดย Fitch คาดว่า ปี 2566 ดุลบัญชีเดินสะพัดจะกลับมาเกินดุลที่ร้อยละ 1.0 ของ GDP จากที่ขาดดุลร้อยละ 3.2 ในปี 2565 อีกทั้ง ปี 2566 คาดว่าระดับทุนสํารองระหว่างประเทศต่อมูลค่าการนําเข้าจะยังคงอยู่ในระดับสูงมากที่ 7.1 เดือนซึ่งสูงกว่า BBB Median ที่ 5 เดือน ทั้งนี้ ปัจจัยสําคัญที่ Fitch จะติดตามเพื่อวิเคราะห์อันดับความน่าเชื่อถือ (Credit Rating) ของประเทศไทย คือ ความสามารถในการบริหารจัดการสัดส่วนหนี้ภาครัฐบาลต่อ GDP (General Government Debt to GDP) ให้อยู่ในระดับมีเสถียรภาพและสร้างการเติบโตในระยะปานกลาง ตลอดจนประสิทธิผลของนโยบายทางเศรษฐกิจ
“ขอให้มั่นใจว่าในการดําเนินนโยบายทางเศรษฐกิจของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง จะสร้างการพลิกฟื้นต่อเศรษฐกิจไทย ซึ่งการจัดอันดับของ Fitch ทําให้เห็นว่า ในช่วงเวลาการรับหน้าที่ที่ผ่านมา ได้ก่อให้เกิดปัจจัยสนับสนุนให้เกิดการฟื้นตัว มีนโยบายกระตุ้นเศรษฐกิจให้เกิดการใช้จ่ายเพื่อซื้อสินค้าและบริการ มาตรการพักหนี้เกษตรกร ประกอบกับมาตรการยกเว้นการตรวจลงตรา (Visa Exemption) ชั่วคราวแก่นักท่องเที่ยวจีนและอินเดีย ได้ส่งเสริมให้เกิดการฟื้นตัวของภาคการท่องเที่ยวอย่างรวดเร็ว และแน่นอนว่านายกรัฐมนตรียังได้วางมาตรการกําหนดเป็นนโยบายเพื่อกระตุ้นเศรษฐกิจอย่างต่อเนื่อง จึงขอให้ความมั่นใจกับประชาชนในการดําเนินนโยบายเพื่อกระตุ้นเศรษฐกิจเหล่านี้ เป็นการดําเนินการเพื่อให้ประชาชนมีวิถีชีวิตที่ดีขึ้น” นายชัย กล่าว
รัฐบาลไทย-ข่าวทำเนียบรัฐบาล-กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) แก่ประชาชน เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
วันจันทร์ที่ 13 พฤศจิกายน 2566
13/11/2566
กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) แก่ประชาชน เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เพื่ออํานวยความสะดวกให้กับระชาชนที่มีเหรียญกษาปณ์อยู่ และมีความต้องการแลกคืนแต่ยังไม่สามารถเข้าถึงในการรับแลกคืนเหรียญได้
วันนี้ (13 พฤศจิกายน 2566) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์จะออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เพื่ออํานวยความสะดวกให้กับระชาชนที่มีเหรียญกษาปณ์อยู่ และมีความต้องการแลกคืนแต่ยังไม่สามารถเข้าถึงในการรับแลกคืนเหรียญได้ ประกอบด้วย เหรียญกษาปณ์หมุนเวียนทุกชนิดราคา เหรียญกษาปณ์สภาพดี หรือเหรียญกษาปณ์ชํารุด เช่น เหรียญกษาปณ์ดํา ถูกตัด ถูกตอก ถูกตี เจาะรู บิดงอ โดยในเดือนพฤศจิกายน 2566 รถรับแลกเหรียญคืนเหรียญกษาปณ์เคลื่อนที่ (Mobile Coin Unit) จะออกให้บริการตามสถานที่ ดังนี้
วันที่ 15 – 16 พฤศจิกายน  - องค์พระปฐมเจดีย์ จังหวัดนครปฐม เวลา 09.30 น. – 14.30 น.
วันที่ 21 – 22 พฤศจิกายน  - สถานีให้บริการน้ํามัน ปตท. หน้าศาลเจ้าพ่อหลักเมือง จังหวัดสุพรรณบุรี เวลา 0930 น. – 14.30 น.
วันที่ 27 – 28 พฤศจิกายน  - สํานักงานธนารักษ์พื้นที่สิงห์บุรี เวลา 09.30 น. – 14.30 น.
- สํานักงานธนารักษ์พื้นที่สมุทรปราการ เวลา 09.30 น. – 14.30 น.
สําหรับการให้บริการรับแลกคืนเหรียญกษาปณ์เคลื่อนที่ (Mobile Coin Unit) เป็นอีกหนึ่งช่องทางที่กระตุ้นให้ประชาชนที่เก็บเหรียญไว้นําออกมาแลกคืน เพื่อให้เกิดการหมุนเวียนเพิ่มมากขึ้น อีกทั้ง เพื่อเป็นการอํานวยความสะดวกให้กับประชาชนที่มีเหรียญกษาปณ์อยู่ ซึ่งไม่สามารถเข้าถึงในการรับแลกคืนเหรียญได้อีกด้วย อธิบดีกรมธนารักษ์กล่าวในตอนท้าย
รัฐบาลไทย-ข่าวทำเนียบรัฐบาล-รู้หรือไม่? สนามบินเชียงใหม่ เปิดให้บริการ 24 ชม. แล้ว
วันจันทร์ที่ 13 พฤศจิกายน 2566
รู้หรือไม่? สนามบินเชียงใหม่ เปิดให้บริการ 24 ชม. แล้ว
.....
บริษัท ท่าอากาศยานไทย จํากัด (มหาชน) หรือ ทอท. ได้ขยายเวลาทําการของท่าอากาศยานเชียงใหม่เป็น “24 ชั่วโมง” เริ่มตั้งแต่ 1 พ.ย. 66 จากเดิมที่เปิดให้บริการ 18 ชั่วโมง/วัน เพื่อรองรับจํานวนนักท่องเที่ยวคุณภาพที่จะมาท่องเที่ยวไทย โดยคาดว่าจะช่วยเพิ่มจํานวนเที่ยวบินระหว่างประเทศและผู้โดยสารผ่านท่าอากาศยานเชียงใหม่ร้อยละ 30 ในไตรมาสสุดท้ายของปี 66
.
ข้อดีของการขยายเวลาเปิดให้บริการฯ :
> เพิ่มการรองรับเที่ยวบินเส้นทางระหว่างประเทศ (ทั้งขาเข้าและขาออก) ส่งผลให้สายการบินระหว่างประเทศพิจารณาเพิ่มเที่ยวบินสู่ประเทศไทย
> อํานวยความสะดวกการเดินทางให้กับนักท่องเที่ยว (Ease of Travelling)
>เพิ่มศักยภาพและความพร้อมของไทยในการรองรับนักท่องเที่ยวจากกลุ่มตลาดระยะใกล้/ระยะไกล มายัง จ.เชียงใหม่ ในฐานะจุดหมายปลายทางท่องเที่ยวที่สําคัญของโลก
> เป็นศูนย์กลางในการกระจายการท่องเที่ยวออกไปยังจังหวัดอื่น ๆ ในภาคเหนือ
.
ทั้งนี้ ทอท. จะประสานงานร่วมกับหน่วยงานที่เกี่ยวข้องให้พิจารณาจัดตารางการบินให้เหมาะสม ลดผลกระทบต่อชุมชนโดยรอบ พร้อมกําหนดมาตรการดูแลเยียวยาผู้ที่ได้รับผลกระทบด้วย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทส. ร่วมนำเสนอความก้าวหน้าโครงการจัดหาน้ำบาดาลขนาดใหญ่แก้ปัญหาภัยแล้งอันเนื่องมาจากพระราชดำริ ร่วมพัฒนาพื้นที่สำคัญ ยกระดับคุณภาพชีวิตประชาชน กว่า 48 แห่ง
วันจันทร์ที่ 13 พฤศจิกายน 2566
ทส. ร่วมนําเสนอความก้าวหน้าโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ร่วมพัฒนาพื้นที่สําคัญ ยกระดับคุณภาพชีวิตประชาชน กว่า 48 แห่ง
ทส. ร่วมนําเสนอความก้าวหน้าโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ร่วมพัฒนาพื้นที่สําคัญ ยกระดับคุณภาพชีวิตประชาชน กว่า 48 แห่ง
ทส. ร่วมนําเสนอความก้าวหน้าโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ร่วมพัฒนาพื้นที่สําคัญ ยกระดับคุณภาพชีวิตประชาชน กว่า 48 แห่ง
วันที่2 พฤศจิกายน 2566 เวลา 11.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยนายกุศล โชติรัตน์ รองปลัดกระทรวงฯ รักษาราชการแทนอธิบดีกรมทรัพยากรน้ําบาดาล และนายสุรินทร์ วรกิจธํารง รองอธิบดีกรมทรัพยากรน้ําบาดาล เข้าร่วมการประชุมติดตามความก้าวหน้าโครงการพัฒนาพื้นที่สําคัญ โดยมี พลอากาศเอก สถิตย์พงษ์ สุขวิมล ราชเลขานุการในพระบาทสมเด็จพระเจ้าอยู่หัว พลตํารวจเอก ธรรมนิธิ วนิชย์ถนอม รองเลขาธิการพระราชวัง และพลตรี ปริญ รื่นภาควุฒิ ประจําราชเลขาในพระองค์ฯ เข้าร่วมติดตามโครงการของหน่วยงานทั้งภาครัฐและภาคเอกชน ที่ให้ความสําคัญในการให้ความช่วยเหลือประชาชน ยกระดับคุณภาพชีวิต และคุณภาพสิ่งแวดล้อม ตั้งแต่ต้นน้ําจนถึงปลายน้ํา ด้วยโครงการน้ําสะอาด ขจัดน้ําเสื่อมโทรม สร้างความเป็นอยู่ที่ดีต่อคุณภาพชีวิตประชาชน และจัดหาแหล่งน้ําที่มีคุณภาพดีให้กับสังคม พร้อมรับทราบรายงานความก้าวหน้าผลการติดตามโครงการพระราชดําริ ที่ทรงรับไว้เป็นโครงการอันเนื่องมาจากพระราชดําริ เพื่อให้เกิดสัมฤทธิ์ผลตามที่ทรงตั้งพระราชปณิธาน ณ ห้องประชุมเทเวศร์ (4201) สํานักงานทรัพย์สินพระมหากษัตริย์
ในส่วนของกระทรวงทรัพยากรธรรมชาติและสิ่งแวดล้อม ได้นําเสนอโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ จํานวน 48 แห่ง 47 โครงการ ครอบคลุมพื้นที่ 25 จังหวัด ซึ่งหากดําเนินการแล้วเสร็จทั้งหมด จะได้ปริมาณน้ําต้นทุน 33.5127 ล้าน ลบ.ม. ต่อปี ประชากรได้รับประโยชน์ 109,546 ครัวเรือน คิดเป็น 368,090 คน สามารถเพิ่มแหล่งน้ําต้นทุน สําหรับการอุปโภคบริโภค และทําการเกษตร ซึ่งกระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล มีแนวทางบริหารจัดการ การติดตามการใช้งานประโยชน์จากโครงการ การจัดเตรียมทีมให้ความช่วยเหลือเชิงรุก ความพร้อมในการแก้ไขปัญหา และการให้ข้อแนะนําในการใช้ประโยชน์ระบบประปาบาดาล เพื่อให้ใช้งานได้เป็นอย่างดี รวมทั้งการสร้างการถ่ายทอดความรู้ในการดูแลรักษา โดยในการดําเนินโครงการได้ให้ความสําคัญกับประชาชนในพื้นที่ที่เกิดปัญหาการขาดแคลนแหล่งน้ํา สําหรับการอุปโภคบริโภค และทําการเกษตร เพื่อสร้างโอกาสการเข้าถึงแหล่งน้ําสะอาด และบูรณาการความร่วมมือกับหน่วยงานที่เกี่ยวข้อง โดยเฉพาะกระทรวงมหาดไทย เพื่อส่งเสริมให้เกิดความสุขกับประชาชนทั่วทุกพื้นที่
รัฐบาลไทย-ข่าวทำเนียบรัฐบาล-“ธรรมนัส”กำชับอธิบดี 3 กรม งัดมาตรา 157 เข้มลงดาบเจ้าหน้าที่รัฐ หากละเลยปล่อยสินค้าเกษตรเถื่อนลอยนวล
วันจันทร์ที่ 13 พฤศจิกายน 2566
“ธรรมนัส”กําชับอธิบดี 3 กรม งัดมาตรา 157 เข้มลงดาบเจ้าหน้าที่รัฐ หากละเลยปล่อยสินค้าเกษตรเถื่อนลอยนวล
“ธรรมนัส”กําชับอธิบดี 3 กรม งัดมาตรา 157 เข้มลงดาบเจ้าหน้าที่รัฐ
หากละเลยปล่อยสินค้าเกษตรเถื่อนลอยนวล
รัฐมนตรีเกษตรฯ เด้งรับลูกนายกฯ เร่งล้างบางสินค้าเกษตรเถื่อนกระทบกลไกตลาด ลงนามหนังสือด่วนกําชับอธิบดีกรมปศุสัตว์ – กรมประมง -กรมวิชาการ งัดมาตรา 157
วันนี้ (13 พ.ย.66 ) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้ลงนามในหนังสือด่วนถึง 3 หน่วยงานในสังกัดกระทรวงเกษตรและสหกรณ์ ได้แก่ กรมปศุสัตว์ กรมประมง และกรมวิชาการเกษตร ให้เข้มงวดในการตรวจสอบ กักกัน และดําเนินคดีสินค้าเกษตรเถื่อนผิดกฎหมาย ตามที่นายกรัฐมนตรีมีความห่วงกังวลและเน้นย้ําหน่วยงานที่เกี่ยวข้องเร่งรัดดําเนินคดีและปราบปรามสินค้าเกษตรเถื่อนผิดกฎหมาย โดยเฉพาะหมูและเนื้อหมูเถื่อน โดยมีกรมสอบสวนคดีพิเศษ (DSI) เป็นหน่วยงานหลักในการจับกุมและดําเนินคดีสําหรับผู้ลักลอบนําเข้าสู่ราชอาณาจักรไทย
ทั้งนี้ เพื่อให้การดําเนินการขับเคลื่อนนโยบายในการนําเข้าสินค้าเกษตรเกิดขึ้นอย่างมีประสิทธิภาพและประสิทธิผล ได้เน้นย้ําและกําชับหน่วยงานปฏิบัติของทั้ง 3 กรมในทุกระดับ ตั้งแต่ระดับจังหวัด อําเภอ และด่านนําเข้าทุกด่าน เข้มงวดในการตรวจสอบ กักกัน และดําเนินคดี และหากพบว่ามีการจับกุมผู้กระทําความผิดในพื้นที่ใดจากหน่วยงาน DSI กระทรวงเกษตรฯ จะถือว่าด่านหรือเจ้าหน้าที่ที่เกี่ยวข้องในพื้นที่นั้นมีความผิดในฐานละเลยการปฏิบัติหน้าที่ตามมาตรา 157 แห่งประมวลกฎหมายอาญา โดยหากพบกระทําความผิดจะถูกสอบสวนวินัยร้ายแรง จะถูกดําเนินคดีตามกฎหมายอาญาด้วยเช่นกัน
“การปราบปรามสินค้าเกษตรที่นําเข้าไม่ถูกต้อง หรือผิดกฎหมาย ถือเป็นนโยบายเร่งด่วนสําคัญที่ผมให้ความสําคัญและเน้นย้ํามาอย่างต่อเนื่อง ตั้งแต่รับตําแหน่งและแถลงนโยบายการทํางาน โดยได้จัดตั้งชุดเฉพาะกิจที่ทํางานร่วมกับ ตํารวจ ทหาร กรมศุลกากร และดีเอสไอ ขณะเดียวกัน กระทรวงเกษตรฯ พร้อมให้การสนับสนุนข้อมูลให้กับหน่วยงานที่เกี่ยวข้องกับบริษัท หรือกลุ่มบุคคลที่กระทําการผิดกฎหมายอย่างถึงที่สุด โดยเฉพาะหมูเถื่อนที่กรมปศุสัตว์ได้มีการปูพรมและดําเนินการมาอย่างต่อเนื่อง เพื่อไม่ให้เกิดผลกระทบกับเกษตรกรรายย่อย และระบบกลไกตลาดอย่างมาก” รัฐมนตรีว่าการกระทรวงเกษตรฯ กล่าว
รัฐบาลไทย-ข่าวทำเนียบรัฐบาล-นายกฯ หวังให้โครงการแลนด์บริดจ์  ช่วยให้คนรุ่นใหม่วางแผนอนาคต เกิดการลงทุน ยกระดับรายได้ เกิดการจ้างงานเพิ่มขึ้น
วันจันทร์ที่ 13 พฤศจิกายน 2566
13/11/2566
นายกฯ หวังให้โครงการแลนด์บริดจ์  ช่วยให้คนรุ่นใหม่วางแผนอนาคต เกิดการลงทุน ยกระดับรายได้ เกิดการจ้างงานเพิ่มขึ้น
นายกฯ หวังให้โครงการแลนด์บริดจ์  ช่วยให้คนรุ่นใหม่วางแผนอนาคต เกิดการลงทุน ยกระดับรายได้ เกิดการจ้างงานเพิ่มขึ้น
วันนี้ (12 พฤษจิกายน 2566) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวว่า จะใช้โอกาสในการเดินทางเข้าร่วมประชุมเอเปคในครั้งนี้เชิญชวนนักลงทุนมาลงทุนโครงการแลนด์บริดจ์ ซึ่งเมื่อโครงการนี้เกิดขึ้นจะเกิดอุตสาหกรรมใหม่ และ จะขยายเป็นฐานอุตสาหกรรมขนาดใหญ่ในพื้นที่ ไม่ใช่เฉพาะภาคการเกษตร แต่จะมีอุตสาหกรรมที่เกี่ยวเนื่องเกิดขึ้นด้วย ซึ่งจะยกระดับรายได้ประชาชน และเกิดการจ้างงานเพิ่มขึ้น
สําหรับโอกาสที่จะเกิดขึ้นในการพบกับนักลงทุนในสหรัฐ นายกรัฐมนตรี กล่าวทุกครั้งที่เดินทางต่างประเทศ ได้แจ้งความคืบหน้า และก็จะสร้างความมั่นใจให้กับนักลงทุน รวมถึงยังเป็นโอกาสให้คนรุ่นใหม่ได้ตัดสินใจวางอนาคต แม้โครงการยังไม่เกิดขึ้นทันที ต้องใช้เวลานาน แต่ก็จะเชื่อว่า คนรุ่นใหม่จะเล็งเห็นโอกาส จากโครงการขนาดใหญ่ของภาครัฐ และ อาจจะตัดสินใจไม่ย้ายประเทศ ซึ่งเป็นสิ่งที่รัฐบาลต้องสร้างแรงบันดาลใจ เพราะประเทศเราต้องดีขึ้น หากเรามีเขตอุตสาหกรรมที่ทําให้ประชาชนอยู่ดีกินดีได้ และคนไทยมีน้ําหนึ่งใจเดียวกัน ที่จะร่วมกันพัฒนา ก็จะเป็นจุดศูนย์กลางที่จะหล่อหลอมให้สังคมดีขึ้นได้
สําหรับข้อเสนอที่จะจูงใจนักลงทุน ให้เลือกมาลงทุนในโครงการแลนด์บริดจ์ของไทยนั้น นายกรัฐมนตรี กล่าวว่า มีทั้งมาตรการทางภาษี พลังงานสะอาดที่รัฐบาลให้ความสําคัญ การบริหารจัดการน้ําในภาคอุตสาหกรรม การเป็นศูนย์กลางการบิน มีรถไฟความเร็วสูง ท่าเรือแหลมฉบัง สําหรับโลจิสติกส์และแลนด์บริดจ์ที่จะเกิดขึ้นในอนาคต จะเป็นปัจจัยสําคัญให้นักลงทุนตัดสินใจ
ส่วนในมิติสังคม ประเทศไทยไม่แตกแยกเท่าบางประเทศ แม้ย่อมมีความเห็นที่ไม่ตรงกันบ้าง แต่อยู่ร่วมกันได้อย่างสงบ นักลงทุนต่างชาติจะดูตรงนี้เป็นหลัก อีกทั้ง ไทยยังมีโรงเรียนและสถานพยาบาลมาตรฐานระดับโลก ซึ่งเป็นปัจจัยต่อการตัดสินใจของนักลงทุนเช่นกัน
รัฐบาลไทย-ข่าวทำเนียบรัฐบาล-ปลัด สธ. เน้นย้ำ ผู้บริหาร รพศ./รพท. ทำงานเป็นทีม ผลักดันนโยบาย 30 บาท Upgrade
วันจันทร์ที่ 13 พฤศจิกายน 2566
ปลัด สธ. เน้นย้ํา ผู้บริหาร รพศ./รพท. ทํางานเป็นทีม ผลักดันนโยบาย 30 บาท Upgrade
ปลัดกระทรวงสาธารณสุข เปิดการประชุมพัฒนาศักยภาพผู้บริหาร รพศ./รพท. ปี 2567 ย้ําให้ความสําคัญกับการร่วมมือกันทํางานเป็นทีม สร้างสมดุลชีวิตและการทํางาน และปฏิบัติตามกฎหมายอย่างเคร่งครัด พร้อมให้ช่วยกันเดินหน้านโยบาย ยกระดับ 30 บาท เพิ่มคุณภาพชีวิตประชาชน
วันนี้ (13 พฤศจิกายน 2566) ที่โรงแรมเรือรัษฎา จ.ตรัง นายแพทย์โอภาส การย์กวินพงศ์ ปลัดกระทรวงสาธารณสุข เปิดโครงการประชุมพัฒนาศักยภาพผู้บริหารโรงพยาบาลศูนย์/โรงพยาบาลทั่วไป ประจําปีงบประมาณ พ.ศ. 2567 พร้อมมอบนโยบายในการดําเนินงาน โดยมี คณะผู้บริหารระดับสูง นายแพทย์อนุกูล ไทยถานันดร์ ประธานชมรมโรงพยาบาลศูนย์/โรงพยาบาลทั่วไป และผู้บริหารโรงพยาบาล 12 เขตสุขภาพ เข้าร่วมกว่า 300 คน
นายแพทย์โอภาส กล่าวว่า กระทรวงสาธารณสุขให้ความสําคัญกับการสร้างขวัญกําลังใจและการพัฒนาศักยภาพบุคลากรทุกระดับ ให้มีความพร้อมดูแลสุขภาพและจัดบริการเพื่อประชาชน สําหรับโรงพยาบาลศูนย์/โรงพยาบาลทั่วไป ซึ่งมีภารกิจหลักในการให้บริการทางด้านการแพทย์และการสาธารณสุข ถือเป็นองค์กรสําคัญในการพัฒนาระบบบริการสุขภาพของประเทศ ผู้บริหารโรงพยาบาลซึ่งจะต้องทําหน้าที่ในการผลักดันนโยบายไปสู่การปฏิบัติ ขอให้ยึดหลักการสําคัญ ได้แก่ หลักกฎหมายและจริยธรรม การทํางานเป็นทีม รวมถึงสร้างขวัญกําลังใจ สร้างสมดุลชีวิตและการทํางานให้กับบุคลากร เพื่อให้ทุกคนร่วมมือกันพัฒนาระบบบริการสุขภาพของประเทศตามนโยบายยกระดับ 30 บาท โดยเฉพาะด้านดิจิทัลสุขภาพ บัตรประชาชนใบเดียวรักษาได้ทุกที่ ซึ่งจะทําให้ประชาชนได้รับบริการที่สะดวกสบาย เข้าถึงได้ง่าย เป็น One Province One Hospital และเป็นโรงพยาบาลของประชาชน
ด้าน นายแพทย์อนุกูล กล่าวว่าโครงการนี้จัดขึ้นโดย มูลนิธินายแพทย์บุญยงค์ วงศ์รักมิตร ชมรมโรงพยาบาลศูนย์/โรงพยาบาลทั่วไป และโรงพยาบาลตรัง มีเป้าหมายในการพัฒนาศักยภาพผู้บริหารโรงพยาบาล ให้เกิดการแลกเปลี่ยนเรียนรู้และสร้างเครือข่ายที่เข้มแข็งร่วมกันของโรงพยาบาลทั้ง 12 เขตสุขภาพ สนับสนุนการพัฒนาระบบการแพทย์และสาธารณสุขในส่วนภูมิภาค ตลอดจนส่งเสริมการปฏิบัติงานของบุคลากรให้มีประสิทธิภาพเพื่อประโยชน์สูงสุดต่อประชาชนผู้รับบริการ
********************************************** 13 พฤศจิกายน 2566
รัฐบาลไทย-ข่าวทำเนียบรัฐบาล-​“พัชรวาท” ตรวจเยี่ยม สวนสัตว์เชียงใหม่ เช็คความพร้อมเตรียมรับนักท่องเที่ยวภาคเหนือ
วันจันทร์ที่ 13 พฤศจิกายน 2566
​“พัชรวาท” ตรวจเยี่ยม สวนสัตว์เชียงใหม่ เช็คความพร้อมเตรียมรับนักท่องเที่ยวภาคเหนือ
​“พัชรวาท” ตรวจเยี่ยม สวนสัตว์เชียงใหม่ เช็คความพร้อมเตรียมรับนักท่องเที่ยวภาคเหนือ
“พัชรวาท” ตรวจเยี่ยม สวนสัตว์เชียงใหม่ เช็คความพร้อมเตรียมรับนักท่องเที่ยวภาคเหนือ
วันที่ 8 พฤศจิกายน 2566 เวลา 13.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วยนายนพดล พลเสน เลขานุการ รมว.ทส. นายจตุพร บุรุษพัฒน์ ปลัด ทส. และคณะผู้บริหาร ทส. ลงพื้นที่ตรวจติดตามการดําเนินงานของสวนสัตว์เชียงใหม่ โดยมีนายเดชบุญ มาประเสริฐ ประธานกรรมการองค์การสวนสัตว์ กล่าวต้อนรับ และรับฟังบรรยายสรุปผลการดําเนินงานของสวนสัตว์เชียงใหม่จาก นายวุฒิชัย ม่วงมัน ผู้อํานวยการสวนสัตว์เชียงใหม่ ณ ห้องประชุมเวียงเจ็ดสิน สวนสัตว์เชียงใหม่ จังหวัดเชียงใหม่
ในโอกาสนี้ รมว.ทส. และคณะผู้บริหาร ได้สักการะพระนวพุทธมหาบารมี ที่โบราณสถานวัดกู่ดินขาว และเยี่ยมชมสวนสัตว์เชียงใหม่ในส่วนจัดแสดงต่าง ๆ อาทิ ส่วนจัดแสดงแอฟริกา ส่วนจัดแสดงหิมะเทียม “Snow Buddy Winterland แอ่วเหนือ ม่วนหนาว สุดว้าว ที่สวนสัตว์เชียงใหม่” รวมถึง Zoo Aquarium ที่กําลังปรับปรุง เพื่อเตรียมความพร้อมในการให้บริการนักท่องเที่ยวทั้งชาวไทยและชาวต่างชาติ ในช่วงฤดูกาลท่องเที่ยวของภาคเหนือ สร้างรายได้ให้กับประเทศต่อไป